Med to uger tilbage inden det for andet år går løs med verdensklassegolf i Gatten er der kun få partoutkort tilbage, lyder meldingen.

Made in Denmark - den danske den af European Tour i golf - løber af stablen fra den 20. august. For andet år i træk på Himmerland Golf & Spa Resport i Gatten i Himmerland. Og hvis man vil have den fulde golfoplevelse, så skal man snart til at have bestilt sin billet. Her to uger inden det går løs er der nemlig kun omkring 500 billetter til alle fem dage, tilbage. - Jeg var glad, og en smule overrasket, over den fantastiske opbakning publikum viste Made in Denmark sidste år, og at danskerne igen i år bakker så flot om turneringen, er jeg meget stolt over, siger promotor Flemming Astrup. Han vurderer at de sidste partoutkort er væk inden ugen er omme, så hvis man vil opleve Thomas Bjørn, Søren Kjeldsen, Thorbjørn Olesen og de øvrige Europa Tour-danskere samt Ryder Cup-kaptajn Darren Clarke, skal man snart til at til lommerne.